CELEX: 62015TN0229
Language: hr
Date: 2015-05-04 00:00:00
Title: Predmet T-229/15: Tužba podnesena 4. svibnja 2015. – European Dynamics Luxembourg i dr. protiv Europskog nadzornog tijela za bankarstvo

10.8.2015   
            
            
               HR
            
            
               Službeni list Europske unije
            
            
               C 262/31
            
         Tužba podnesena 4. svibnja 2015. – European Dynamics Luxembourg i dr. protiv Europskog nadzornog tijela za bankarstvo
   (Predmet T-229/15)
   (2015/C 262/42)
   Jezik postupka: grčki
   
      Stranke
   
   
      Tužitelji: European Dynamics Luxembourg SA (Luxembourg, Luksemburg), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Αtena, Grčka), European Dynamics Belgium SA (Bruxelles, Belgija) (zastupnici: I. Abazis i M. Sfyri, odvjetnici)
   
      Tuženik: Europsko nadzorno tijelo za bankarstvo (EBA)
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi odluku EBA-e, koja je tužiteljima dostavljena dopisom izvršnog direktora Europskog nadzornog tijela za bankarstvo od 2. ožujka 2015. kojom je EBA odbio dio 1. ponude tužitelja podnesenu u ograničenom postupku poziva na nadmetanje br. 2014/S 158–283576 (EBA/2014/06/OPS/SER/RT), naslovljenog „Opskrba privremene radne snage; Dio 1.: Opskrba privremene radne snage u području informatike”;
            
         
               —
            
            
               naloži EBA-i da naknadi štetu koja je tužiteljima nastala time što im nije omogućeno sklapanje okvirnog ugovora EBA/2014/06/OPS/SER/RT za dio 1., štetu koju tužitelji procjenjuju ex aequo et bono u iznosu od tristo tisuća eura (3 00  000 eura), uvećanom za kamate koje teku od dana objave presude ili u drugom iznosu koji Opći sud smatra prikladnim i
            
         
               —
            
            
               naloži EBA-i snošenje svih tužiteljevih troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog temelji se na EBA-voj povredi obveze obrazlaganja, zbog nedovoljnog obrazlaganja ocjene tehničke ponude tužiteljâ.
            
         
               2.
            
            
               Drugi tužbeni razlog temelji se na povredi ugovornih dokumenata i prava Unije zbog postojanja očite pogreške u ocjeni.